

Referat

Bestyrelsesmøde NFH danske sektion.

Middelfart den 2. marts 2017.

Tilstede: Gitte Z. J. (formand), Elsebeth N. (næstformand), Pernille J. (webredaktør), Charlotte K. (kasserer), Torben G. (sekretær), Mie L. (suppleant)

Fraværende: Ann-Birgitte J. (suppleant)

*1. Godkendelse af referat.*

Godkendt uden bemærkninger.

*2. Forårskursus – styr på detaljerne?*

Alt formodes at være parat.

Vi kunne have solgt yderligere en halv snes billetter, hvis der havde været plads.

*3. Generalforsamlingen.*

Elsebeth påtager sig igen at være ordstyrer og referent.

Charlotte har valgt at trække sig ud af bestyrelsen nu. Mange tak til hende for stort og veludført arbejde i bestyrelsen – ikke mindst som foreningens kasserer.

Ann-Birgitte ønsker at trække sig fra sin post som suppleant.

Bestyrelsen har kendskab til to nye kandidater: Maiken Bagger og Elke Wennevold.

*4.Efterårskursus 2017 – skal/skal ikke*

Skal IKKE

Det besluttes at opfordre medlemmer og interesserede til at deltage i NFH’s nordiske kongres, som afholdes i Reykjavik i august.

Næste NFH-bestyrelsesmøde blev aftalt til fredag den 16.juni – på Fyn/i Torbens have.

Her vil vi dels få fordelt bestyrelsesposterne (kasserer-posten), dels starte på at arrangere næste kursus.

Det blev aftalt at komme tilbage til Middelfart til næste kursus– og datoen fastlægges til 2. marts 2018.

Der blev foreslået en del mulige emner; men intet fastlagt.

Det blev desuden drøftet om Middelfart skal være fast kursussted – eller der skal veksles mellem øst/vest/midt Danmark, som vi tidligere har gjort. Der træffes ingen endelig beslutning omkring dette.

*5.Nyt fra kassereren. Årsregnskab 2016.*

Udleveret. Revideret og godkendt. Ganske pænt overskud i regnskabsåret.

Det aflyste kursus blev klaret uden ekstraudgifter takket være stor velvilje fra kursusstedet.

Der er en god kassebeholdning.

Charlotte gør kassererarbejdet omkring marts-kurset færdig; derefter har Gitte ansvaret indtil ny kasserer er valgt (i juni).

*6.Nyt fra Bulletin-redaktøren*.

Der var - næsten som vanligt - ikke noget her.

Gitte mente, at der måtte være mange DKTE-elever, der kunne lægge referater af deres opgaver ud på Bulletin. Pernille noget mere skeptisk; syntes ikke mange opgaver er egnede til dette format; måske en enkelt. P. vil tjekke op på om det er muligt.

Charlotte arbejder stadig på et lille indlæg om målsætning for patienterne Region Sj.

*7.Nyt fra web-redaktør.*

Vil undersøge, om der kan laves tilmeldings-links på hjemmesiden til fremtidige kurser.

Vil få lagt link op til konferencen i Reykjavik.

Materiale fra kurset i morgen lægges på hjemmesiden hurtigst muligt.

*8. Nyt fra Nordisk Styremøde.*

Gitte refererer; der har hovedsageligt været drøftet emner i forbindelse med den kommende kongres på Island.

Kontingent til NFH Nordisk stiger formodentlig fra næste år.

Skal hjælpe på foreningens lettere slunkne økonomi, efter store udgifter til kongressen og jubilæumsarrangementet i Sønderborg.

*9. Evt.*

Bestyrelsen har reserveret en stor AirBNB-lejlighed i Reykjavik til kongressen. Som sædvanligt forventes det at arbejdspladsen betaler kongresgebyret; mens NFH´s bestyrelse kan få tilskud til flybilletter og overnatning fra foreningen.

Ref.:6.marts 2017; torben g.